ועדת העבודה, הרווחה והבריאות, כנסת 18, פרוטוקול מספר 360, 2010-11-08 12:30

חיים כץ: צהריים טובים.

חיים כץ: יום שני בשבוע, א' בכסלו, 8 בנובמבר 2010.

חיים כץ: אני מתכבד לפתוח את ישיבת ועדת העבודה, הרווחה והבריאות בנושא הצעת חוק פיצויי פיטורין (תיקון מס' 24) (הזכות למענק סיום יחסי עובד ומעביד), דיון בהחלת דין רציפות.

חיים כץ: הצעת החוק של חבר הכנסת חיים אורון (פ/307), פרוטוקול מס' 360.

חיים כץ: חבר הכנסת חיים אורון, בבקשה.

חיים אורון: יש לי פה המון חומר והמון ניירות, אני לא רוצה להאריך בהם.

חיים אורון: מדובר בהחלת דין רציפות.

חיים אורון: אני רוצה לומר לפרוטוקול שלאחר שיחות רבות גם עם ההסתדרות וגם עם המעסיקים – ותכף אני אומר הסתייגות למה שאני אומר עכשיו – הגעתי להבנה איתם שנעביר את החוק הזה.

חיים אורון: קודם כול נאשר לו דין רציפות ונקיים עליו דיונים.

חיים אורון: אני גם אמרתי שאני מסכים שהמתפטר יקבל 72% ולא 100% כדי ליצור מדרגה בין המתפטר לבין המפוטר.

חיים כץ: 28% הנותרים נשמרים לו.

נועה בן שבת: במקרה שהוא אחרי זה מפוטר?

חיים כץ: לא, הם נשמרים לו בקופה.

נועה בן שבת: אם הם הופרשו.

חיים כץ: הם הופרשו בוודאות.

נועה בן שבת: לא בהכרח.

נועה בן שבת: 35% היום - -

חיים כץ: 2 ו-1/3 הוא לא יקבל?

חיים כץ: הוא יקבל 6%, ולא יקבל 2 ו-1/3?

חיים אורון: אני לא רוצה להיכנס לכל הדיון כולו עכשיו.

חיים אורון: הבוקר נפתח נושא שמישהו לא הבין.

חיים אורון: אני ישבתי עם ראשי המערכות האלה והייתה הבנה מלאה בשאלת התחולה.

חיים אורון: לא התחולה קדימה- -

חיים כץ: רטרואקטיבית.

חיים אורון: נניח יתפטר בעוד שנתיים אדם שעובד 15 שנה.

חיים אורון: האם הוא מקבל עבור שנתיים או עבור 15 שנה?

חיים אורון: גם בחוק שאני הצעתי פה הייתי מוכן שהתחולה לא תהיה מהחודש הראשון ועבור השנה הראשונה כי הבעיה שלי זה לא להגן על אדם שעובד שנה, קפץ ממקום למקום ורוצה על זה פיצויים של שנה.

חיים כץ: למה?

חיים אורון: כי אני אומר לך מה המוטיבציה שלי.

חיים אורון: הבעיה שלי היא להגן על אותו אדם שנמצא במקום עבודה, בעיקר אלה שפונים אלינו, אנשים שעובדים 5, 6, 7 ולפעמים 15 שנה במקום עבודה לא מאורגן, לא מסודר, שיכול להיות משרד עורכי דין, משרד אדריכלים- -

חיים כץ: הוא התפטר אחרי 5 שנים?

חיים אורון: הוא התפטר אחרי 5 שנים, ולדעתי, מגיעה לו האפשרות לעזוב את מקום העבודה.

חיים אורון: מה שמובטח לו בחלק השירות הציבורי וברוב המערכות, יש קבוצה שהיא לא בסיפור הזה.

חיים אורון: עד כאן הייתה הסכמה.

חיים כץ: גם בחברות ממשלתיות מי שמתפטר לא מקבל.

חיים אורון: אתה אומר בביטחון?

חיים כץ: כן.

חיים אורון: בסדר.

חיים כץ: הם באים אליי.

חיים כץ: התעשייה האווירית הם חברה ממשלתית, ומי שמתפטר לא מקבל פיצויים.

חיים כץ: 72% שהיו הפנסיה שלו היינו משאירים לו ולא לוקחים, והוא היה מדבר על 28%.

חיים אורון: חיים, מאז שאני מגלגל את זה, זה כבר 6 שנים- -

חיים כץ: איך לא נתנו לו 72%?

חיים כץ: היום הפרישו לו את זה לקופת גמל.

נועה בן שבת: בביטוח פנסיוני הם חייבים, בעצם.

חיים אורון: יש ציבורים רבים שאין פנסיה בפנים.

חיים כץ: יש חוק.

חיים אורון: אני עוד מעט אבקש ממך דיון על זה כי קיבלתי כבר תשובות- -

חיים כץ: עוד מעט, היום?

חיים אורון: לא, אבל עוד מעט.

חיים אורון: קיבלתי כבר תשובות מהאוצר כמה נכנסו לפנסיה חובה, ועכשיו ביקשתי נתונים לא כמה, אלא כמה זה מתוך כל קבוצה – מתוך המשתכרים עד הגובה הזה ועד הגובה הזה.

חיים אורון: התמונה שאני מתרשם ממנה היא שחלקים גדולים מאוד לא נמצאים עדיין בתוך הרשת הזאת.

חיים כץ: בשכר נמוך.

חיים אורון: בסדר, אבל- -

חיים כץ: יש להם מזל.

חיים אורון: אני יודע את דעתך.

חיים אורון: יכול להיות שיש להם מזל, אבל אז הם נדפקים גם בדיון שלנו היום.

חיים כץ: בדיון הם לא נדפקים, הם ייצאו מורווחים.

חיים כץ: אני בעד שייצאו מורווחים, לא אלה האנשים שצריך לנצח אותם.

חיים כץ: אבל הם ייצאו מורווחים כי מי ששמים לו בקופת גמל הוא יכול לברור לו גם את הקופה.

חיים כץ: אתה בתור מעביד שם לו בקופה X, הוא אומר שהוא שם ב-Y.

חיים כץ: אני שם את זה ב-Y, אתה לא יכול לגעת לו בכסף כמעסיק.

חיים אורון: בחלק של הפנסיה.

חיים כץ: 72%

חיים אורון: אבל אני אומר לך שוב- -

חיים כץ: אתה בחוק הזה צריך לבקש גם 28%, את ה-2 ו-1/3, את ההשלמה ל-100% פיצויים.

חיים אורון: יש רבים כאלה שלא מקבלים.

חיים אורון: אתה מכיר אותם, ואני מכיר אותם מהמכתבים.

חיים אורון: הם באו למעסיק שלהם ואומרים, אני רוצה להתפטר, והוא אומר, תלך.

נועה בן-שבת: אבל אם הכסף הופרש לקופת גמל- -

חיים אורון: אם הכסף לא הופרש.

נועה בן שבת: אם הוא לא הופרש הם נמצאים בבעיה.

חיים כץ: אז קודם כול אותו בן אדם יכול ללכת לתבוע את המעסיק בבית דין לעבודה כי הוא עבריין.

חיים כץ: לפי החוק, הוא היה חייב להפריש לו.

חיים כץ: לא 72%, אבל הוא היה צריך להפריש לו 30% - 2.5 כפול 12.

חיים אורון: אמרו לי עורכי דין מהבכירים בארץ ש-90% מהתיקים בבתי המשפט לעבודה הם מפוטר ומתפטר.

חיים אורון: המעסיק אומר: הוא התפטר, העובד אומר: מה פתאום, פיטרו אותי, דפקו אותי, שינו לי את התנאים וכולי.

חיים אורון: חלק גדול מעורכי הדין שהם בין המפורסמים ביותר הרימו לי טלפון ואמרו שהחוק שלי לגמרי צודק, ושבבתי המשפט כל הזמן הנושא הזה נמצא- -

חיים כץ: מה את אומרת?

דבי אלעזר: עמדת הממשלה הייתה שלא להסכים להחלת דין רציפות, ואני אסביר למה.

דבי אלעזר: הדיונים בהצעת החוק הזאת התחילו כבר במושב הקודם כאשר הממשלה תמכה בהצעת החוק- -

חיים כץ: שמת לב מה אמרת במשפט הראשון?

חיים כץ: "עמדת הממשלה הייתה שלא להסכים להחלת דין רציפות".

חיים כץ: עכשיו היא מסכימה?

דבי אלעזר: לא. עמדת הממשלה היא לא להסכים.

חיים כץ: ברגע שאת אומרת "הייתה", זאת אומרת שעכשיו הם מסכימים.

דבי אלעזר: לא, לא.

חיים כץ: ככה אני הבנתי.

דבי אלעזר: אם כך זה הובן זה לא כך.

חיים כץ: זה מכיוון שאני מבין גרוע.

דבי אלעזר: או שאני מסבירה לא טוב.

חיים כץ: את מסבירה מצוין.

דבי אלעזר: עמדת הממשלה היא לא להסכים להחלת דין רציפות.

דבי אלעזר: הדיונים סביב הצעת החוק התחילו בקדנציה הקודמת כשהיה משא ומתן של הארגונים בקשר להסכם הקיבוצי שהורחב בקשר לפנסיה חובה  במשק.

דבי אלעזר: לאחר שהורחב ההסכם הקיבוצי הממשלה נסוגה מעמדתה והחליטה שלא לתמוך בהצעת החוק כיוון שהיה משא ומתן והובטח לעובדים לפחות 5% הפרשות במקום פיצויי הפיטורים.

דבי אלעזר: כלומר כל העובדים- -

חיים כץ: יש להם 60%.

דבי אלעזר: בדיוק.

דבי אלעזר: מבחינת הפרשות חודשיות.

חיים כץ: אז מה מפריע לכם, אם יש להם 60% שיקבלו 72%?

דבי אלעזר: אני תכף אגיע לזה.

דבי אלעזר: היה משא ומתן, ותוך כדי המשא ומתן הודיעו לנו הצדדים שהם מתכוונים להמשיך את המשא ומתן ולא להשאיר אותו רק ב-5% האלה.

דבי אלעזר: מאחר שמדובר בנושא שהוא בַליבה של יחסי עבודה הצדדים הגיעו להסכם, המצב הורחב- -

חיים אורון: סליחה, אולי את לא מעודכנת, אני בא לפה עם הסכמה של ההסתדרות והמעסיקים.

דבי אלעזר: תכף אני אתייחס לזה.

דבי אלעזר: אני באמת לא מעודכנת, אבל אני גם אתייחס לפן הזה.

דבי אלעזר: מאחר שהורחב ההסכם הקיבוצי, וזה נושא שבליבה, וכדי לא להפר כוח מיקוח של הארגונים הממשלה החליטה שלא לתמוך בהצעת החוק.

דבי אלעזר: כשהצעת החוק עלתה להחלת דין רציפות נועצנו עם הארגונים, ולאחר ההיוועצות ביקשנו שלא להחיל דין רציפות בהמשך לאותם טעמים שהיו לפני כן.

דבי אלעזר: אם יש הסכמה בין הארגונים לבין חבר הכנסת, והנושא יעלה שוב לוועדת שרים לענייני חקיקה, אנחנו מוכנים לשקול שוב את עמדתנו לאור ההסכמות שהושגו.

דבי אלעזר: אבל נכון להיום עמדת הממשלה היא שלא לתמוך בהחלת דין הרציפות.

חיים אורון: אני לא מבין כבר, כי אמרו לי שאמרו לכם את זה.

דבי אלעזר: אמרו לנו היום.

חיים כץ: לי אמרו לא לתמוך בך, ואני אמרתי שאני אתמוך בך.

חיים כץ: איך אני בשבילך?

חיים אורון: מאה אחוז.

חיים אורון: הרי בסוף הכלי שלכם לא פה, אלא בהצבעה של שנינו במליאה.

חיים אורון: אני מבין שאם נעבור היום אני צריך לקבל הסכמה של המעסיקים ושל ההסתדרות, ואני מבין שאתם עובדים אצלם כי ברגע שהם יסכימו אז אתם תסכימו.

דבי אלעזר: אנחנו לא עובדים אצלם.

חיים כץ: אבל זאת לא הכתובת המתאימה, מה שאתה עושה עכשיו.

חיים אורון: מה זה "לא הכתובת המתאימה"?

חיים כץ: אתה צריך לדבר- -

חיים אורון: בסדר, בסדר.

חיים אורון: היות שגם את אמרת שכאשר יוחל דין רציפות ולפני העלייה לכנסת זה יבוא לוועדת שרים ותהיה עמדת ועדת שרים לגבי דין רציפות במליאה- -

דבי אלעזר: אנחנו נשקול את העמדה מחדש.

חיים אורון: בסדר.

חיים אורון: אז אני מבקש, בואו נעבור את הוועדה ונראה.

דבי אלעזר: בין השאר נשקול את העמדה מחדש וגם ניקח בחשבון שהגיעו להסכמות.

דבי אלעזר: אני חייבת לומר שאנחנו גם צריכים לשקול את ההסדר המוצע.

דבי אלעזר: כי אם 72% האלה מעוגנים בהסדר הפנסיה שמורחב, השאלה האם - -

חיים כץ: לא חשבתם על זה לפני כן?

חיים כץ: כשהבעתם את ההתנגדות לא חשבתם על זה?

דבי אלעזר: על מה לא חשבנו?

חיים כץ: שבתוך 72% יש כבר חוק פנסיית חובה, והוא כבר לא מדבר על רטרואקטיביות של פעם.

דבי אלעזר: זה לא הנושא היחיד שנכנס פנימה, לדעתי – לא רק 72%.

דבי אלעזר: השאלה היא הזכאות לפיצויי פיטורים לאדם שמתפטר.

דבי אלעזר: הסוגיה היא הרבה יותר רחבה.

דבי אלעזר: כשתמכנו בהצעת החוק בקדנציה הקודמת באמת הבאנו כל מיני שיקולים של גמישות בהעסקה ושאלה של דלת מסתובבת וכל מיני שיקולים נוספים שמשרד התמ"ת כן רואה מקום לתמוך בהצעת החוק.

דבי אלעזר: יחד עם זאת אנחנו נצטרך לבחון את ההצעה לגופה אם יהיה הסכם שיתבסס על איזושהי הסכמה בין הצדדים עם המשמעות להכניס אותה לחוק.

נועה בן-שבת: לגבי חובות העבר, לגבי הזכאות של עובד שמתפטר אחרי 15 שנים- -

חיים כץ: הוא אמר שיש ויכוח.

חיים אורון: זה התגלה רק הבוקר.

חיים אורון: גם בהצעת החוק שלי יש גרייס של שנתיים, ובעצם זה אומר שבעוד שלוש שנים יבוא מישהו ויתפטר, והוא יקבל עבור שלוש שנים ולא עבור 15 שנים שהוא עבד.

חיים אורון: זה נראה לי קצת- -

חיים כץ: אני לא רואה יותר מדי אנשים שעובדים 15 שנה והולכים להתפטר.

חיים אורון: וכאלה שעובדים 10 שנים?

חיים כץ: אז קודם כול הורדת שליש, על התנהגות טובה.

חיים אורון: לא- -

חיים כץ: בגלל פיצויי פיטורים לא הולכים להתפטר.

דבי אלעזר: בעניין התחולה הרטרואקטיבית אולי באמת חבל שלא הגיע- -

חיים כץ: לא רוצה לאפשר להם.

חיים כץ: ואם הוא הולך למתחרה?

דבי אלעזר: - - נציג משרד המשפטים, כי בדרך כלל משרד המשפטים מתנגד - - -

חיים אורון: הנושא הזה עלה הבוקר.

חיים כץ: אבל הוא לא שואל אף אחד, הוא מתפטר והולך.

חיים אורון: חיים, אני מבין שבעניין הרטרואקטיביות יש היבט משפטי.

חיים כץ: יש פה גם היבט כלכלי.

חיים אורון: בסדר.

חיים אורון: אני לא מגלגל את החוק הזה שש שנים בשביל ליפול בו.

חיים אורון: גם עם כל החוק החדש וגם עם ההרחבה אתם יודעים יותר טוב ממני, ואין לכם אפילו נתונים כמה קבוצות אוכלוסייה לא נמצאות ברשת הזאת.

חיים אורון: להם אני הכי דואג.

חיים אורון: לא מדובר רק בעובדי קבלן – ואני יכול להראות לכם תיקים של מכתבים של אנשים שחוזרים- -

חיים כץ: אתה רוצה את החוק הזה מכמה שנות עבודה?

חיים כץ: שנתיים ראשונות הוא לא נכנס לגזרה?

חיים אורון: שלוש.

חיים כץ: שלוש שנים ראשונות, אם הוא מתפטר הוא לא מקבל כלום?

חיים אורון: כן.

חיים אורון: אחרי שלוש שנים הוא מקבל.

חיים כץ: הוא מקבל את כל השלוש?

חיים אורון: כן, אם הוא התפטר בשנה הרביעית הוא מקבל את כל שלוש השנים, על-פי ההצעה שלי.

חיים אורון: היה פה טיעון רציני שהם אמרו שאני מעודד את אותה קבוצה באוכלוסיה שלא התיישבה בשום מקום, שאין לה תרבות עבודה, והיא תקפוץ כל שנתיים ממקום עבודה למקום עבודה ותקבל פיצויים.

חיים אורון: לא מעניין אותי, אני גם לא שם, זאת לא הבעיה שמעסיקה אותי.

חיים אורון: אני מחפש בחוק הזה תשובה לשתי בעיות: לאפשרות לתת יותר גמישות לעובד שעובד באופן מסור במקום עבודה מסודר, ואומר, מיציתי את עצמי, אין לי יותר לאן להתקדם במקום הזה.

חיים אורון: הסיבה היחידה שהוא נשאר בפנים היא שהוא הולך להפסיד 50-40 אלף שקל שזה מה שהיו פיצויי הפיטורים שלו, והוא לא יכול להפסיד אותם.

חיים אורון: אז מתחיל תהליך שהוא מחכה שיפטרו אותו.

חיים אורון: אתה מומחה לזה פי 100 ממני.

חיים כץ: לא, אתה מומחה.

חיים אורון: אני גם לא מומחה, אבל שמעתי, אמרו לי.

חיים אורון: עורכי דין אומרים.

חיים אורון: בבית המשפט המעסיק אומר, מה פתאום, הוא רצה להתפטר, לכן הוא עשה ככה, היה חולה, ואמר שאשתו חולה – וכל הסיפורים האלה בית המשפט מכיר או לא מכיר – במקום הדבר האלמנטרי.

חיים אורון: בעוד אם המעסיק רוצה לפטר אותו – הוא מפטר אותו.

חיים אורון: במקומות האלה גם אין ועד, והוא אומר לו, סליחה, מהשבוע הבא אתה לא עובד אצלי.

חיים אורון: הוא מקבל חודש הודעה מראש, ותקבל פיצויי פיטורים.

חיים אורון: אני רוצה ליצור מצב יותר מאוזן.

חיים כץ: מה אומר לו המעסיק?

חיים כץ: אתה אומר לו, תקבל חודש הודעה מראש ותקבל פיצויי פיטורים.

חיים אורון: אם הוא מפטר אותו, לא אם הוא מתפטר בעצמו.

חיים אורון: החוק מגן עליי אם מפטרים אותי, בית המשפט ייתן לי סעד.

חיים אורון: אבל כאן לא רק שהוא לא מגן עליי, אין לי שום סעד, והחוק הוא הפוך אם אני מתפטר.

חיים אורון: לכן גם קיבלתי גם מטעמים פרגמטיים – וראיתי שזה לא מצא חן בעיניך – את המדרג של 72-100 אחוז.

חיים אורון: כי ידעתי שאם אריב על 100% לא נקבל.

חיים אורון: אבל אתה יודע מה, לפחות בשלב הנוכחי אני מוכן לקבל את העובדה שיש הבדל בין מי שאחראי למעשיו, הוא אדם בוגר, הוא שקל ואמר שהוא הולך – לבין מי שסתם התחשק לו ללכת.

חיים אורון: חוץ מזה שאין לי רוב ל-100%, מה זה יעזור לי?

חיים אורון: אני יכול להיות צודק עד מחרתיים.

חיים כץ: בפנסיית חובה מתי מגיעים להפרשות שהעלו אותן ל-16%?

רן רידניק: 19.5%.

חיים כץ: מתי יעלו את זה?

דבי אלעזר: 2015-2014.

חיים כץ: אתה צריך לגמור את החוק עד 2015.

חיים אורון: לא, אני צריך לגמור אותו קודם.

חיים כץ: אם אתה לא גומר אותו עד 2015 הוא מיותר.

חיים אורון: נכון.

חיים אורון: משרד העבודה, מה יהיה המצב החוקי של אותה קבוצה באוכלוסייה שאנחנו לא מצליחים לאכוף עליהם את פנסיית החובה?

חיים אורון: האם במקום עבודה כזה לאדם שהתפטר יהיה סעד משפטי ויקבל 72%?

חיים אורון: אלה מעסיקים אותי.

חיים אורון: הרי במקום עבודה מסודר- -

דבי אלעזר: אם נעביר את החוק הזה אולי אפשר לחשוב על מנגנון של פיצוי, מה הסנקציה האזרחית לגבי אלה שלא מפרישים להם כמו שצריך.

דבי אלעזר: אולי אפשר לחשוב על זה.

חיים כץ: זה אותו דבר.

חיים כץ: למה צריך לחשוב אם יש לך?

חיים אורון: היה הרבה יותר חכם.

חיים כץ: בשורה התחתונה זה אותו דבר.

חיים אורון: חיים צודק.

חיים אורון: האוכלוסייה הגדולה – ואני אומר את זה בזהירות – שהלכה במסלול של צו הרחבה ולא במסלול של חוק –  אני מחפש כל הזמן את התחולה כרגע, ואין נתונים על התחולה; על כמה אנשים בפועל החוק חל היום – זה 60% מהמשכורות עד 5,000 וזה 90% מהמשכורות של למעלה מ-10,000.

חיים אורון: זה אין לי.

חיים אורון: בנתונים שהצטרפו.

חיים כץ: יש כאלה שהמשכורת שלהם היא למעלה מ-10,000, להערכתך, שאין להם כיסוי פנסיוני?

חיים אורון: קיבלתי נתונים מהאוצר, אין לנו אותם פה, אבל גם הוועדה קיבלה.

חיים אורון: יש קבוצה של אנשים ברמות שכר גבוהות.

חיים אורון: אני לא יודע בדיוק כמה, אבל אותי מעניין איזה אחוז זה בשכבה.

חיים אורון: כי זה שהצטרפו 15 אלף איש בשכבות הנמוכות זה בסדר, אבל אם השכבות הנמוכות זה מיליון איש זאת אומרת שיש עדיין 500 אלף איש בלי שום הסדר פנסיוני.

חיים אורון: בדוח העוני שמתפרסם היום שר האוצר היה מבסוט ששיעור העניים בין הקשישים קטן קצת בדוח הנוכחי.

חיים כץ: ראיתי בביטוח הלאומי שהוא מעביר אליי שהוא רוצה לשחוק להם את הגמלה באחוז וחצי כל שנה.

חיים אורון: נכון.

חיים אורון: היו פה צעקות על זה היום.

חיים כץ: זה עובר אליי.

חיים כץ: רצו להעביר את זה לוועדת כספים, אמרתי, תעבירו אליי.

חיים כץ: אמרתי להם, תאמינו לי, תעבירו אליי.

חיים אורון: יש נתונים?

חיים כץ: מעל 8,000 – מספר העמיתים הפעילים – יש למעלה מ-18 אלף.

חיים אורון: יש שם גם נתון כמה נוספו.

נועה בן שבת: זה ב-2007, וזה עכשיו ב-2010.

חיים כץ: אבל איך את יודעת כמה הצטרפו למעגל העבודה?

נועה בן שבת: אני באמת לא יודעת.

חיים אורון: בכמה המספר גדל?

חיים כץ: 17 אלף איש.

חיים כץ: לא סביר שיש 17 אלף איש שמרוויחים מעל 8,000 שקל ולא הייתה להם פנסיה או ביטוח מנהלים או ביטוח אחר.

חיים כץ: אתה צריך לדעת כמה חדשים הצטרפו למעגל העבודה אחרי לימודים ואחרי צבא, וכמה הייטקיסטים באו.

חיים כץ: זה לא אנשים שבאו ולא היה להם, והם נכנסו עכשיו למעגל.

חיים אורון: תסתכל בטבלה למעלה- -

חיים כץ: 168 אלף.

חיים אורון: השאלה היא מה פוטנציאל הגידול.

חיים אורון: האם הקבוצה היא 300 אלף והצטרפו רק 50% או זה 90% מהקבוצה.

חיים כץ: קודם כול זה 50% מהקבוצה.

חיים אורון: איך אתה יודע?

חיים כץ: כי בסך-הכול זה גדל ב-372 אלף.

חיים אורון: אתה לא מבין אותי.

חיים אורון: מה הדרגה הראשונה פה?

חיים כץ: עד 2,000.

חיים אורון: אלה משרות חלקיות.

חיים כץ: עד 5,000 זה 150 אלף.

חיים אורון: גדלו?

חיים כץ: כן.

חיים אורון: השאלה היא האם פוטנציאל הגידול הוא 150, 300 או 400.

חיים כץ: השאלה הבאה שלך היא כמה הצטרפו למעגל העבודה ולא באו כי לא הייתה להם פנסיה.

חיים כץ: יש שתי שאלות.

חיים אורון: בסדר, אתה מדבר על הדלתא, אבל אני שואל שאלה בסיסית.

חיים כץ: - - - אנחנו מדברים על הדלתא.

חיים אורון: אתה מדבר על אנשים שהצטרפו לשוק העבודה.

חיים כץ: יש 150 אלף חדשים, זאת עובדה.

חיים כץ: יש 150 אלף שלא הייתה להם פנסיה.

חיים כץ: ב-31 בדצמבר 2007 באו עוד 150 אלף.

חיים כץ: 150 אלף האלה עד 5,000 שקל, הם כאלה שלא היה להם, והחוק נתן להם פנסיה, וחדשים.

חיים כץ: זה הפילוג שצריך לדעת.

חיים אורון: נכון.

חיים אורון: הדבר השלישי: כמה ממשיכים לעבוד ולהרוויח 5,000 שקל, והם לא פה.

חיים אורון: יש כאלה, אני מכיר אותם.

חיים כץ: איפה הם?

נועה בן שבת: - - -

חיים אורון: יש נתונים של הלשכה המרכזית לסטטיסטיקה וביקשתי מהם לדעת כמה מופיעים בטבלאות השכר של הכנסות המדינה של אנשים עד 5,000 שמשתכרת היום לפי נתוני הלמ"ס.

חיים אורון: זה לא הולך לפי עשירונים, זה יש לי, זה שובר את העשירונים.

חיים אורון: יגידו לי, שהמספר הזה הוא איקס, מתוכו לפנסיה יש Y, נוספו Z, ומתוך Z חלק הם חדשים וחלק לא.

חיים כץ: אנחנו כבר לקחנו 15% מזמן הדיון הבא.

חיים כץ: מה יש למשרד האוצר להגיד?

רן רידניק: לגבי השאלה ששאלתם זה 2013.

חיים כץ: ב-2013 החוק יהיה מיותר אם כולם יפרישו.

חיים כץ: כולם ילכו לפי החוק ויפרישו פנסיה.

רן רידניק: אם יוחל עליו צו הרחבה.

חיים אורון: וצו הרחבה יבוצע ב-100% כמו חוקי עבודה אחרים.

חיים אורון: אני יודע, ואני שמח שזה התהליך.

חיים אורון: אני לא חיכיתי דווקא שיקבלו בגלל זה.

חיים אורון: אז יתברר שהחוק הזה יעמוד כסעד בבית משפט לאדם שלא תפסו אותו.

חיים אורון: אז גם תהיה עילה – ואנחנו נוסיף פה, שאם יתברר בדיעבד שהאדם הזה לא הופרש המעסיק יחטוף פעמיים.

חיים כץ: מה נעשה עם ההפרשות שלא הופרשו?

חיים אורון: מה אתה רוצה, שאני אפתור דרך החוק הקטן הזה את הכול?

חיים אורון: אבל היום האדם הזה הוא בלי כלום.

חיים אורון: גם אין לו פנסיה, גם אין לו פיצויי פיטורין.

חיים כץ: ליועצת המשפטית של הוועדה יש שאלה אליך לפני שאנחנו נצביע.

נועה בן-שבת: הייתה לי קודם שאלה לגבי הסיכום בעניין השנים הקודמות, אבל אני מבינה שיש עדיין מחלוקת על זה.

חיים אורון: אני לא אומר שאין בעיה גם משפטית וגם מהותית.

חיים אורון: מצד שני אני מתקשה לראות מצב שאומרים לציבור שכל מה שצבר בשנים האחרונות נמחק לו.

חיים אורון: אז אומרים שהמעסיקים לא צברו.

נועה בן שבת: חלק גדול כן צבר כי הוא במילא הפריש.

חיים אורון: אז בואו נדון בזה.

חיים כץ: אנחנו נעלה להצבעה את בקשתו של חבר הכנסת חיים אורון להחיל דין רציפות לפיצויי פיטורים.

חיים כץ: מי בעד?

חיים כץ: מי נגד?

חיים כץ: מי נמנע?

חיים כץ: הצבעה     בעד החלת דין רציפות – רוב נגד – אין נמנעים – אין החלת דין רציפות התקבלה.

חיים כץ: כל חברי הכנסת שנמצאים בחדר הזה, והם לא מעט, הצביעו בעד.

חיים כץ: מאחר שכולם הצביעו בעד, אין מתנגדים ואין נמנעים.

חיים כץ: תודה רבה, הוועדה אישרה.

חיים כץ: נראה אם המליאה תאשר את זה.